सीएचसी को मिली सोनोग्राफी मशीन
रींगस | राजकीयसामुदायिक स्वास्थ्य केंद्र में सोनोग्राफी मशीन की खासी आवश्यकता के आधार पर क्षेत्रवासियों की लगातार चिकित्सा एवं स्वास्थ्य राज्यमंत्री बंशीधर खंडेला के प्रयास से सोमवार को सोनोग्राफी मशीन मिल गई। जिससे क्षेत्रवासियों ने खुशी जाहिर की।
राजकीय सामुदायिक स्वास्थ्य केंद्र के प्रभारी अधिकारी डॉ. एसपी भुराड़िया ने बताया कि केंद्र में सोनोग्राफी मशीन जरूरत होने पर लंबे समय से मांग चल रही थी। मांग के आधार पर चिकित्सा एवं स्वास्थ्य राज्यमंत्री खंडेला ने प्रयास किए। प्रयास के आधार पर चिकित्सा एवं स्वास्थ्य सेवाएं जयपुर परियोजना निदेशक ने 23 फरवरी को लिखित में पत्र भेजकर सीएमएचओ को आदेश दिए। जिसमें बताया कि अल्ट्रासाउंड क्लिनिक सीकर के डॉ. राजेश अरोड़ा डॉ. प्रीतम सिंह ने 27 जनवरी को संस्थान की मशीन दान करने का पत्र लिखा है। उस पत्र के आधार पर सोनोग्राफी मशीन राजकीय सामुदायिक स्वास्थ्य केंद्र में भेजकर सुनिश्चित करवाएं। इस पर सीएमएचओ ने 28 फरवरी को उच्चाधिकारियों काे पत्र प्रेषित किए सोमवार को सीएचसी में सोनोग्राफी मशीन भिजवाई। राज्यमंत्री खंडेला सीएमएचओ से समय लेकर मशीन का जल्द ही शुभारंभ करवाने का प्रयास किए जाएगा। भाजपा मंडल अध्यक्ष राकेश शर्मा ने बताया कि लंबे समय से सोनोग्राफी मशीन की मांग कर रहे थे। राज्यमंत्री खंडेला के प्रयास सफल होने पर मशीन सीएचसी में गई है। मशीन की कीमत करीब 10 लाख रुपए मानी जा रही है। मशीन आने की खुशी में भाजपाइयों ने सोमवार को मिठाई बांटकर पटाखे फोड़े।
hin_Deva hin_Deva hin_Deva